CELEX: 62019TN0336
Language: el
Date: 2019-05-31 00:00:00
Title: Υπόθεση T-336/19: Προσφυγή-αγωγή της 31ης Μαΐου 2019 — BZ κατά Επιτροπής

29.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 255/48
            
         
      Προσφυγή-αγωγή της 31ης Μαΐου 2019 — BZ κατά Επιτροπής
      (Υπόθεση T-336/19)
      (2019/C 255/61)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: BZ (εκπρόσωπος: C. Mourato, δικηγόρος)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 25ης Ιουλίου 2018 της Ευρωπαϊκής Επιτροπής, που έχει ως αντικείμενο την απόλυση της προσφεύγουσας-ενάγουσας κατόπιν πρόωρης εκθέσεως κρίσεως όσον αφορά την περίοδο δοκιμαστικής υπηρεσίας·
               
            
                  —
               
               
                  να υποχρεώσει την Επιτροπή να καταβάλει στην προσφεύγουσα-ενάγουσα τις ακόλουθες χωριστές αποζημιώσεις:
                  
                              —
                           
                           
                              ποσό 5 000 ευρώ ως χρηματική ικανοποίηση για την ηθική βλάβη που προκλήθηκε από την απόφαση περί απολύσεως·
                           
                        
                              —
                           
                           
                              ποσό 5 000 ευρώ ως χρηματική ικανοποίηση για την προσβολή της φήμης που προκλήθηκε από την απόφαση περί απολύσεως·
                           
                        
                              —
                           
                           
                              ποσό 10 000 ευρώ ως αποζημίωση για την υλική ζημία που προκλήθηκε από τις βλαπτικές συνέπειες επί της καταστάσεως της υγείας της προσφεύγουσας-ενάγουσας κατόπιν της απολύσεώς της·
                           
                        
                              —
                           
                           
                              ποσό 58 900 ευρώ ως αποζημίωση για την υλική ζημία που συνδέεται με την απώλεια εισοδήματος που επήλθε συνεπεία της παράτυπης απολύσεώς της·
                           
                        
            
                  —
               
               
                  να καταδικάσει την καθής-εναγομένη στα δικαστικά έξοδα, κατ’ εφαρμογή του άρθρου 87 του Κανονισμού Διαδικασίας του Γενικού Δικαστηρίου.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα-ενάγουσα προβάλλει πέντε λόγους.
      
                  1.
               
               
                  Με τον πρώτο λόγο προβάλλεται παράβαση των διαδικαστικών εγγυήσεων στον τομέα της διαδικασίας διοικητικής έρευνας και της έρευνας πριν από την κίνηση πειθαρχικής διαδικασίας, προσβολή των δικαιωμάτων άμυνας και παράβαση του τεκμηρίου αθωότητας.
               
            
                  2.
               
               
                  Με τον δεύτερο λόγο προβάλλεται παράβαση του άρθρου 84, παράγραφοι 1 και 3, του Καθεστώτος που εφαρμόζεται επί του Λοιπού Προσωπικού της Ένωσης, προσβολή των δικαιωμάτων που συνδέονται με την περίοδο δοκιμαστικής υπηρεσίας και η ύπαρξη σημαντικής πρόδηλης πλάνης εκτιμήσεως της διοικήσεως.
               
            
                  3.
               
               
                  Με τον τρίτο λόγο προβάλλεται παράβαση του άρθρου 84, παράγραφος 2, του Καθεστώτος που εφαρμόζεται επί του Λοιπού Προσωπικού της Ένωσης και παραβίαση της αρχής της αναλογικότητας.
               
            
                  4.
               
               
                  Με τον τέταρτο λόγο προβάλλεται παραβίαση της αρχής της ίσης μεταχειρίσεως.
               
            
                  5.
               
               
                  Με τον πέμπτο λόγο προβάλλεται αίτημα για τη λήψη ειδικής αποζημιώσεως κατόπιν των προαναφερόμενων παρατυπιών.